நம் மஞ்சள், வேம்பு ஆகியவற்றின் மருத்துவக் குணங்கள் பற்றி மேலை நாடுகளில் ஏராளமான பேடண்ட் அவர்கள் வாங்கித் தள்ளிவிட்டார்கள். அத்தனையும் நம்முடைய பாட்டி வைத்திய அறிவு! இனிமேல்வேப்பம் பூ பச்சடி சாப்பிட ஆசை எழுந்தாலோ, பூர்ண மஞ்சள் தேய்ச்சுகுளிக்க ஆசைப்பட்டாலோ ஏதாவது அமெரிக்கக் கம்பெனி டப்பாவில் அடைத்து விற்பதைத்தான் வாங்கவேண்டும். இப்போது வரும் பல பயிர்கள், மரபீனி தொழில் நுட்பத்தைப்பயன்படுத்தி ஜீன்கள் மாற்றப்பட்டவை. அவற்றில் என்னென்ன வல்லடிகள் வரும் என்பதைக் காலம்தான் சொல்ல முடியம். பிளாஸ்டிக் அரிசியைச்சாப்பிடவே முடியாதபடி ஏதாவது வில்லங்கம் ஆகிவிட்டால் அப்போது நம்ம கிச்சிலிச் சம்மபாதான் காப்பாற்றும்.அதற்காகவாவது நம்சம்பாக்களைப் பாதுகாப்பது அவசியம். லோக்கல் தட்பவெப்ப நிலைக்கு ஏற்ப இயற்கை படைத்திருப்பது அவற்றைத்தான்.